open-index/open-wikipedia-markdown huggingface dataset:
Geodeetiline astronoomia

**Geodeetiline astronoomia** ehk geomeetriline geodeesia on astronoomia haru, mis kasutab astronoomilisi meetodeid, et määrata asukohti Maal. Nende astronoomiliste vaatluste tulemusena määratakse asukohad Maal ning asimuudid, mis asukohti ühendavad.

## Kasutusalad
Geodeetilise astronoomia peamised kasutusalad on järgnevad:

* geodeetiliste andmesüsteemide loomine;
* täpne astronoomiline navigeerimine;
* astrogeodeetiline geoidi määramine;
* kivimite tiheduse modelleerimine ja maa-aluste kihtide määramine;
* Maa seire ja polaaride eksimuse (Arktika ja Antarktika asukoha ja liikumise jälgimine ning võimalike ebatäpsuste hindamine koordinaatide määramisel) määramine. 

## Terminid

* Astronoomiline asimuut on nurk tähistaeva põhjapooluse ja vaadeldava objekti vahel, määratud astronoomilise vaatluse käigus.
** Asimuudi vaatlus koosneb vahelduvatest vaatlustest Põhjanaela ja mitme kilomeetri kaugusel asuva valgustatud sihtmärgi vahel.
* Astronoomiline laius on nurk, mis mõõdetakse astronoomilise normaali (raskusjõu vertikaali) ja ekvaatori tasandi vahel, kasutades astronoomilise meridiaani tasandit.
** Astronoomilise laiuse mõõtmise instrumendid: geodeetiline teodoliit koos horisondi taseme kinnitusega, kronomeeter, HF-raadiovastuvõtja, termomeeter ja baromeeter.
* Astronoomiline pikkuskraad on nurk Greenwichi keskmise astronoomilise meridiaani ja astronoomilise meridiaanitasandi vahel, mõõdetuna ekvaatori tasandi mingil ajahetkel.

## Mõõtmismeetodid
* GPS-süsteemil põhinev lähenemine:
** asimuudi määramine globaalset positsioneerimissüsteemi (GPS) abil, mis võimaldab korraga mitme sihtmärgi vaatlemist, tuginedes GPS-i suhtelisele positsioneerimisele. Selle meetodi eelised on täpsus, kasutuslihtsus ja sõltumatus ilmastikuoludest.
* Uuemad tehnoloogiad:
** väga pika baasjoone interferomeetria (VLBI) on raadioastronoomia tehnika, mis võimaldab geodeetilistel võrkudel saavutada täpsemaid ja usaldusväärsemaid asukohamõõtmisi või positsioneerimist. Vertikaalidefleksioone saab ennustada tihedate maapealsete raskusvaatluste abil.
** süsteem TSACS (Total Station Astrogeodetic Control System), mis võimaldab programmeerida Leica TS60 tahhümeetrit tähtede vaatlemiseks ja kõrgusnurkade salvestamiseks. Sellega saab vaadelda eredaid tähti kuni 60 kraadi kõrgusel horisondist ning salvestada videot. Tahhümeetri andmeid võib kasutada samaaegseks laius- ja pikkuskraadi hindamiseks.

## Viited
Mariliis Pikkar

**Mariliis Pikkar** (neiupõlvenimi **Mariliis Soobard**; sündinud 9. detsembril 1985) on eesti moedisainer, moemaja Marimo asutaja, loovjuht ja disainer. 
## Haridus
Mariliis Pikkar on omandanud Tallinna Tehnikaülikoolis materjalitehnoloogia erialal magistrikraadi. 2022. aastal valis ülikool Mariliis Pikkari edukate vilistlaste nimekirja, kellest filmiti materjalitehnoloogia eriala tutvustav video.

Õpingute ajal 2007. aastal Baltikas praktikal olles sai ta kogemusi kangaste testija ning rõivaste hooldusjuhiste arendajana.

## Töökäik
2010. aastal asutas ta Marimo moebrändi, mis tegutseb Tallinna vanalinnas (Müürivahe 17).

Aastatel 2011–2013 töötas ta Tallinna Tehnikaülikoolis külalislektorina, Eesti Kunstiakadeemias tekstiilidisaini osakonnajuhi assistendina ning hiljem moedisaini osakonnas rahvusvahelises moe- ja innovatsiooniprojekti Baltic Fashion projektijuhina  ning õppejõuna.

## Isiklik
2018. aastal abiellus ta Raido Pikkariga, paaril on kolm last.

## Viited

## Avalikud Esinemised
* Mariliis Pikkari esinemine 2025. aasta Tartu ettevõtlusnädalal
* Mariliis Pikkari esinemine 2025. aasta innovatsioonifoorumil MELT
* Mariliis Pikkari esinemine 2024. aasta Novatore Impact Summitil
* Kuidas ettevõtluses läbi lüüa? Mariliis Pikkari esinemine 2022. aasta Loomeinkubaatoris

## Välislingid
*Igapäevaeluks vajaliku energia saan jooksmisest. Ajakiri Jooksja 09.2024
*Swedbank blogi: Vähem on rohkem- Eesti rõivabrändi Marimo näide
*Ärisaade podcast: Marimo - kirega hoitud bränd
*Ekspordime podcast: Mariliis Pikkar “Kuidas Marimo Fashion 15 riiki moekaupu ekspordib?"
*Delfi Ärileht | Vanalinnas asuv Eesti moemaja tuli kriisi mõjul välja ainulaadse kontseptsiooniga
*Podcast.ee | Beebi kõrvalt kohe tööle! Eesti moelooja räägib, kuidas on selline elu võimalik
*Anne&Stiil | Suur lugu – Šokk, kohanemine ja arengud. Eesti tuntud moedisainerid avavad, kuidas nad on kriisi ajal ellu jäänud
*Eesti Naine | Marimo Fashion House’i looja ja disainer Mariliis Pikkar: kui sa midagi armastad, siis sa ka riskid
*Pekkis Podcast: Mariliis Pikkar – elegantse brändi taga seisev sihikindel ja raske töö
*Beebi kõrvalt kohe tööle! Eesti moelooja räägib, kuidas on selline elu võimalik
*INNOVATE™ ESTONIA thought leader article published in the global INNOVATE® series 
*President Karise Ameerika Ühendriikide visiidi kavas on loengud New Yorgi ja Chicago ülikoolis, Arvo Pärdi juubelikontserdid ja kohtumised ÜROs Presidendi Kantselei pressiteade, 22. oktoober 2025 
*Sirje Karis saadab presidenti visiidil Ameerika Ühendriikidesse President ja Eesti loomemajanduse delegatsioon New Yorgis. Eesti Naine / Delfi, 23. oktoober 2025
*Malvie Magazine: Photography by Eddy Ballardi, Mariliis in NYC
*Telehommik: Mariliis Pikkar räägib Marimo edust välismaal
*Eesti Naine: Eesti moelooja pälvis rahvusvahelist tähelepanu!
Ööbik (film)

**"Ööbik"** on 2023. aasta novembris esilinastunud Eesti lühimängufilm. 

## Filmist
Saksa väed on sügisel 1944 Tallinnast taandunud ja Nõukogude võimukandjad Eestis tagasi. Noor valvur Aleksei saabub tööle Patarei vanglasse, kus hoitakse eesti rahvuslasi. Ta satub vastamisi kalestunud kolleegide ja surma ootavate vahistatutega, samas kui ainsat tröösti pakub müüri taga leelotav salapärane neidis. Aleksei on temast lummatud ning kui ta saab teada, et julgeolekutöötajatel on plaan salapärasele laulmisele vägivaldne lõpp teha, otsustab ta neidu hoiatada. See missioon seab aga küsimuse alla režiimitruu Aleksei põhimõtted ja ka tegelaste tuleviku. Aleksei ja tüdruku vahel tekib usaldus, mis ületab keele­barjääri ning näitab muusika meeli ravivaid omadusi ka rasketel aegadel.

## Osatäitjad
* Aleksei – Jaroslav Kutšerenko
* Saale – Kärt Tammjärv
* komandant Helle – Epp Eespäev
* Endel – Meelis Rämmeld
* Strelnikov – Sergei Furmanjuk
* Leonov – Igor Rogatšov
* vahitorni valvur – Jevgeni Afonin
* NKVD ohvitser Ivanovitš – Janek Vadi
ja teised.

## Esilinastused, festivalid
* festivalil: 09.11.2023, PÖFF – Pimedate Ööde filmifestival Shorts, Tallinn
* osalemine, PÖFF Shorts (Tallinn, Tartu; Eesti), 2023, Rahvuslik võistlusprogramm 3 
 
## Viited


## Välislingid
* 
* 
*Andrei Liimets. Võbelev väljakutse täispikkadele mängufilmidele. kultuur.postimees.ee, 20. märts 2024.
*Leeni Linna: kui oleks liiga kerge, poleks ka huvitav filmi teha. kultuur.err.ee, 19. märts 2024.
Lühisnuga

Lühisnuga on üks võimalik osa elektrilistes lahutuslülitites. See on metallkomponent, mida on võimalik liigutada kas ühenduse loomiseks või katkestamiseks elektriahelas. Lahutuslülitites saab noa liigutamisega füüsiliselt katkestada ühenduse toiteallika ning ülejäänud elektriahela vahel, mis võimaldab ohutut hooldustööd, remonti või mõnel muul põhjusel vooluahela seiskamist. Ajal, kui lühisnuga on vooluahelas ühendatud, saab elekter liikuda läbi ahelda. Lühisnoad on projekteeritud kõrgete pingete ning voolude ohutuks ja tõhusaks käitlemiseks.

Lühisnuga erineb teisest väga lihtsast elektriseadmete kaitsekomponendist – sulavkaitsmest. Erinevalt sulavkaitsmest, mis katkestab liigvoolu või lühise tekkides vooluahela automaatselt, tuleb lühisnuga füüsiliselt kontaktidest eemale liigutada. Lühisnoa valikul tuleb arvestada õigete parameetritega. Lühisnugadel on erinevad füüsilised mõõtmed, kuju ning materjal. Vastavalt nendele parameetritele erineb ka lubatud voolutugevuse määr. Valides valede parameetritega lühisnoa, võib see kahjustuda või sulada.

Kui suur pinge läbib lühisnuga, võib noa avamisel tekkida elektrikaar. Elektrikaar on elektrivoolu juhtiv vooluhulk, mis tekib elektriliste kontaktide avanemisel või sulgumisel. Elektrikaar võib olla väga kuum ja intensiivne ning sellega kaasnevad mitmed ohud nagu põletusvigastused, plahvatusoht, kahjustatud seadmed.
Veluticeps

***Veluticeps*** on klassi *[[Agaricomycetes]]* seltsi *[[Gloeophyllales]]* kuuluv seente perekond.

## Liike
**[[Veluticeps abietina]]*

## Välislingid
*
Baltic Pipe

**Baltic Pipe** on maagaasi torujuhe Europipe II (Norra-Saksamaa) torujuhtme, Taani ja Poola vahel. Torujuhe võimaldab eksportida Norra gaasiväljade gaasi Taani ja Poola. Torujuhtme haldajateks on Taani ettevõte Energinet ning Poola Gaz-System.

Torujuhtme maksimaalne läbilaskevõimsus on 10 miljardit kuupmeetrit aastas ning kogupikkus 900 kilomeetrit.

Ehitustööd toimusid 2019–2022. Baltic Pipe avati 27. septembril 2022 ning see saavutas täisvõimsuse 30. novembril 2022.

## Viited

## Välislingid
* Gaz-System: Baltic Pipe
* Energinet: Baltic Pipe
Balatonlelle

**Balatonlelle** on linn Ungaris Somogyi komitaadis Fonyódi kreisis.

Balatonlelle on kuurortlinn ja puhkekeskus.

## Geograafiline asend
Balatonlelle asub Balatoni järve lõunakaldal, kreisikeskusest Fonyódist umbes 11 km idakirdes ja komitaadikeskusest Kaposvárist ligikaudu 48 km põhjas.

## Ajalugu
Asulat on esmamainitud 1229. aastal (*Lela*). Türklased hõivasid asula 1550. aastal. Turulinnaks sai Lelle 1848. aastal. 1864. aastal sai asula uueks nimeks sai Balatonlelle. 1921. aastal kaotas Balatonlelle turulinna staatuse ja muudeti suurkülaks. 1978. aastal ühendati Balatonlelle Balatonbogláriga Boglárlelle nime all. Boglárlelle sai linnaõigused 1986. aastal. 1991. aastal muudeti Balatonboglár ja Balatonlelle jälle eraldi asulateks, mõlemad säilitasid linnaõigused.

## Sõpruslinnad
* Loučná nad Desnou, Tšehhi
* Vlăhița, Rumeenia
* Ramstein-Miesenbach, Saksamaa

## Viited
Punktmaneer

**Punktmaneer** on graafikatehnika, mille puhul kujutise moodustavad üksteise kõrvale klišeeplaadile löödud punktid.

Punktmaneer on kas vaselõike või ofordi variant. Nn “kuiva meetodi” puhul lüüakse poleeritud vaskplaati vastava tööriistaga punktisuurused augukesed, mis trükivad samamoodi kui vaselõike jooned. “Märja meetodi” puhul algab kõik nagu ofordi puhul ja augukesed lüüakse lakipinda ja pärast töödeldakse plaati happega. Hele-tumedus tekib olenevalt sellest, kui tihedalt punkte on löödud või kui sügavalt on neid söövitatud. Tõmmiste võimalik arv oleneb sellest, kas aluseks on vaselõike või oforditehnika olles seega vastavalt kuni 1600 või 200. 

Punktmaneer tuli kasutusele koos vaselõikega 16. sajandi alguses Itaalias.
Holm Bank

**Holm Bank AS** (brändinimi **Holm**) on Eesti pank.

Holmi pangale kuuluvad kaubamärgid Holm ja Liisi. Holm pakub era- ja ärikliendi finantseerimisteenuseid ja hoiuseid.

Panga nõukogu esimees on Arne Veske. Tegevjuht on alates 2022. aasta novembrist Kaspar Kalvet. Holm Bank AS on Läti tütarettevõtte Holm Bank Latvia SIA ainuaktsionär.

## Ajalugu

Holmi panga juured ulatuvad aastasse 1995, mil esimesena Eestis hakati pakkuma järelmaksu ja toodi turule kaubamärk Liisi.

2019. aasta aprillis omandas ettevõte panga õigused ja kannab nime Holm Bank AS.

2019. aasta sügisel sõlmis Holmi pank koostöölepingu Euroopa juhtiva hoiuste kaasamise platvormiga Raisin ja hakkas pakkuma tähtajalisi hoiuseid ka Saksa ja Austria klientidele.

2019. aastal omandas Holm Bank AS enamusosaluse Läti ettevõttes SIA Best Līzings, mis alates 2020. aasta oktoobrist kannab nime Holm Bank Latvia SIA ning on Läti turul esindatud kaubamärgiga Holm. 2021. aasta alguses omandas Holm Bank AS 100% osaluse tütarettevõttes.

### Holmi panga nimi
Holmi panga nimi on inspireeritud Lääne-Eesti laidudest, mida rannarahvas nimetab holmideks. Nimi viitab panga Haapsalu juurtele.

## Teenused
Holmi pank pakub Eestis eraklientidele erinevaid väikelaene, tagatisega kodu- ja hüpoteeklaene, järelmaksulahendusi, virtuaalseid ja füüsilisi krediitkaarte, liisingut ja hoiuseid.

Äriklientidele pakub Holmi pank erinevaid finantseerimislahendusi (sh liisingut) ja hoiuseid.

Holmi pank on täielikult digitaalne pank, mille teenuseid on võimalik kasutada veebis ja mobiiliäpis. Klienditeenindus toimub veebis ja telefoni teel.

## Viited


## Välislingid

* Holmi panga koduleht
Nagu kaks tilka vett (film 1998)

**"Nagu kaks tilka vett"** on Ameerika Ühendriikide romantiline komöödia. Filmi režissöör ja kaasstsenarist on Nancy Meyers.  

Filmi produtsent ja teiseks kaasstsenarist on Charles Shyer. See on 1961. aasta samanimelise filmi uuem versioon ja 1949. aasta saksa romaani "Lisa ja Lottie" (Das doppelte Lottchen) adaptsioon. 

Filmi peategelased on kaksikud Annie James ja Hallie Parker. Mõlemat kaksikut mängib Lindsay Lohan. Kaksikute isa Nick Parkerit mängib Dennis Quaid ning ema Elizabeth Jamesi Natasha Richardson. 

### Sisukokkuvõte
Film räägib kaksikutest, Halliest ja Anniest, kes on sünnist saati lahutatud olnud. Nad kohtuvad suvelaagris, kui nad on 11-aastased. Nad õpivad seal teineteist tundma ning otsustavad omavahel kohad ära vahetada, et oma lahutatud vanemad hiljem uuesti kokku viia.
Barokiajastu basspillid

Barokk kunsti- ja muusikastiilina sündis 16. sajandi Itaalias, kus kujunes enamik ajastu muusikažanritest, kunstis arenes barokk enim Prantsusmaal ning Itaalia oli kõigis muusikavaldkondades Euroopale eeskujuks. Muusikastiilina võeti barokk kasutusele alles 18/19. saj. vahetusel.

**17. sajandi** instrumentaalmuusikas oli suurimaks sündmuseks **viiuli esilekerkimine** soolo- ja ansamblipillina. See oli seotud kuulsa **viiulimeistrite koolkonnaga Cremonas** (Amatid, Guarnerid ja Stradivarid). Itaalia küpses **barokkmuusikas** oli kõige tavalisemaks ansambli koosseisuks **barokktrio**, **millest kujunes välja "itaalia orkester"** – kaks võrdse tähtsusega juhtivat viiulirühma, harmooniatäiteks vioolad ja vundamendiks basso continuo. Moodustati ka päris suuri orkestreid. 

Barokiajastu klahvpillimuusikat kirjutati järgmistele pillidele:

* **klavessiin;**
* **klavikord;**
* **positiivorel**.

Kõige mitmekülgsem roll oli **klavessiinil**, mis oli nii soolo- kui ka harmooniapill. Loe klavessiini kohta Vikipeediast. Kodudes oli kõige enam levinud **klavikord** ja **positiivorel**. Mõlemad olid väiksemad ja soodsamad kui sama pilliperekonna suured pillid.
Tehiskivi

**Tehiskivi** on looduslikest materjalidest tööstuslikult toodetud kivi. Põhikomponentideks on tsement, liiv ja täitematerjal, milleks on looduslik kivim. Tehiskive kasutatakse ehituses, sisekujunduses ja tööstustes. 
Tehiskive kasutatakse sisekujunduses, sest nende pind on siledam ja ühtlasem kui looduslikul kivil. Omapärasema välimuse saamiseks lisatakse pigmenti. Kõige levinum tehiskivi sisekujunduses on tööstuslik marmor. Sisekujunduses kasutatavaid tehiskive nimetatakse komposiitkivideks või harvemal juhul kunstkiviks. 

### Eelised ja puudused
Tehiskivi eelised võrreldes loodusliku kiviga on:  

* värviline, sile ja ühtlane pind
* odav ja säästlik tootmine 
* madal hind 

Samas esineb tehiskividel mitmeid puudusi: 

* pikema aja jooksul võib tehiskivi murenema hakata või puruneda  
* tehiskivi ei ole kliimale nii vastupidav kui looduslik kivi, sest tehiskivi pole pleekimis- ega kriimustuskindel 

### Tootmine
Mõningatel kivimitel, näiteks marmoril, on keerulisem tootmisprotsess:  

* kivimi purustamine või pulbriks tegemine
* materjalide kokku segamine, lisatakse juurde pigmenti ja sideainet
* segu tihendamine vaakumvibratsiooniga  
* paagutamine
* lihvimine
* pinna töötlemine
* lõikamine

## Ajalugu
Tehiskive hakati valmistama 18. sajandil ning neid nimetati *coade* kivideks. *Coade* kivi on oma nimetuse saanud algidee autori Eleanor Coade järgi. Algne *coade* kivi koosnes ränikivist, kvartsist, savist ja soodaklaasist. *Coade* kivi valmistamise tehnikas oli põhirõhk põletamisprotsessil ning savi kasutamisel sideainena, mis muutsid kivid kvaliteetsemaks. Enne *coade* kivi valmistati tehiskive savita, sellepärast ei arvestata ametlikult Eleanor Coade tehiskivide loojaks. Coade tehiskivi retsept on aluseks võetud tänapäevaste tehiskivide valmistamisel ning sellepärast peetakse teda *[[de facto]]* tehiskivide loojaks. 
## Tehiskivi alaliigid
* **Presskivi** või konstrueeritud kivi koosneb purustatud kivitükkidest, mille sideaineks on polümeervaik või tsement. Kasutatakse köögi tööpindade tegemisel, sisearhitektuuris. Presskivideks on pressitud kvarts ja pressitud marmor.
* **Valatud** kivi on betoonist ja jäljendab looduslikku kivi.
* **[[Terratso]]** koosneb betoonist ja kivitükkidest. Kasutatakse põranda-, trepi- ja seinakattematerjalina
* **Kultiveeritud kivi** on *Cultured Stone* ettevõtte toodetud kiviplaat. Koosneb betoonist ja lisaainetest.
* ***Coade'' kivi ka ''Lithidodipyra/Lithidodipra*** on esimesena kasutusele võetud tehiskivi, mis koosneb ränikivist, kvartsist ja savist.
## Viited
Vajumisvaatlus

**Vajumisvaatlusega** uuritakse maapinna kihtide järsku või järkjärgulist vajumist. Vajumisvaatluse eesmärk on pinnase, hoone või infrastruktuuri vajumise mõõtmine ohutuse tagamiseks. Vajumisvaatluse käigus selgitatakse uuritava objekti vastavus projekti normidele. Vajumisvaatlusega seotud mõõdistusi teeb vastava väljaõppega spetsialist. 

## Ajalugu
Esimesed vajumisvaatlused tehti 1906. aastal Ameerika Ühendriikides Houstoni piirkonnas. Selle käigus tehti uuringuid püsivate võrdlusalusete määramiseks, millel põhinevad algsed maapinna kõrgused. Pärast HGSD (Harris-Galveston Subsidence District) loomist 1975. aastal töötati USA-s välja Riikliku Geodeetilise uurimisinstituudi (NGS) juhendamisel maapinna mõõtmised. Aastate jooksul on vajumisvaatluste tehnikat täiustatud sedavõrd, et võrdlusaluste kohapeal käsitsi mõõtmise asemel saadakse hakkama satelliitidel põhinevate tehnoloogiate abil. 1990. aastast on hakatud määrama muutusi maapinna kõrguses, kasutades GPS-i.

## Vajumisvaatluste tüübid
2015. aastal avaldati rahvusvahelise hüdroloogiauuringute assotsiatsiooni ajakirjas „Proceedings of the International Association of Hydrological Sciences" USA-s läbi viidud vajumisvaatluste tüübid: 
* optiline nivelleerimine – nivelleerimisel saadud suhteliste kõrguste seire;
* satelliitmõõdistamine – kõrguste monitooring GNSS-i püsijaamade abil;
* ekstensomeetriga mõõdistamine – mõõdetakse horisontaalset maapinna nihet kahe või enama punkti vahel;
* fotogeoloogiline analüüsimine – maalõhede ja maapinna muutuste hindamine aerofotode abil;
* põhjavee taseme seire – meetod, mida rakendatakse maalõhede ja vajumispiirkondade kaardistamisel, et hinnata piirkonna deformatsioone ja prognoosida maa vajumist.

## Mõõtmisvahendid
Vajumist on võimalik mõõta järgmiste vahenditega: 
* interferomeetriline tehisavaradar;
* tahhümeeter;
* ekstensomeeter;
* GNSS-i püsijaamad;
* nivelliir.

## Viited
William Sweet

**William Sweet** (sündinud 1955 Edmontonis Kanadas) on Kanada filosoof.

Ta on Institut International de Philosophie (Pariis) liige ja Kanada Kuningliku Seltsi (FRSC) liige.
Sweet on lõpetanud Pariisi ülikooli politoloogia ja usuteaduse erialal. Ta kaitses doktoriväitekirja filosoofias Ottawa ülikoolis ja doktoriväitekirja teoloogias Lõuna-Aafrika ülikoolis.
William Sweet töötab St Francis Xavieri ülikooli filosoofia osakonnas. Tema uurimisteemadeks on poliitiline filosoofia, eetika, moraalifilosoofia, õigusfilosoofia, lääne poliitiline kultuur jne.

## Tunnustus
* 1986 – valiti Kanada Kuningliku Seltsi liikmeks
* 1995 – valiti Ühendkuningriigi Kuningliku Ajalooühingu liikmeks

## Publikatsioone
**Before and After Democracy,* (Leuven, Belgium: Peeters, 2023).
**Philosophy Re-Engaging Cultures and Ways of Life,* (Washington, DC, 2022).
**Care of Self and Meaning of Life,* (with Cristal Huang) (Washington, DC, 2015).
**What is Intercultural Philosophy?,* (Washington, DC: CRVP, 2015).
**Cultural Clash and Religion,* (Washington, DC: CRVP, 2014)
* William Sweet, Jonathan Lavery, Louis Groarke (ed.) ''Ideas Under Fire, (Fairleigh Dickenson University Press, 2013)
Kaleen

**Marie-Sophie Kreissl** (sündinud 12. novembril 1994), tuntud ka esinejanimega **Kaleen**, on Austria laulja, tantsija ja koreograaf. 

Ta esindas Austriat 2024. aasta Eurovisiooni lauluvõistlusel lauluga "We Will Rave".

Kaleeni muusikaliste mõjutajate hulka kuuluvad Dua Lipa, Little Mix, Ariana Grande, Beyoncé ja Zara Larsson.

2014. aastal osales ta tantsuvõistluse Got to Dance saksakeelses versioonis ja jõudis finaali. Alates 2020. aastast on ta töötanud koreograafi ja lavastajana ORF-is. 2021. aastal asutas ta oma plaadifirma Wifi Records. Tema esimene album "Stripping Feelings" ilmus 2023. aasta septembris.

## Diskograafia
### Stuudioalbumid
*"Stripping Feelings" (2023)

### Singlid
*"Too Good to Not" (2021)
*"Don't Wanna Leave You Now" (2021)
*"Games" (2022)
*"Put You Down" (2022)
*"What It Feels Like" (2023)
*"Stripping Feelings" (2023)
*"Taking Chances" (2023)
*"We Will Rave" (2024)
*"It Feels So Good" (2024)
Baby Lasagna

**Marko Purišić** (sündinud 5. juulil 1995), esinejanimega **Baby Lasagna**, on Horvaatia laulja, laulukirjutaja ja muusikaprodutsent. 

Ta esindas Horvaatiat 2024. aasta Eurovisiooni lauluvõistlusel looga "Rim Tim Tagi Dim". Eurovisioonil sai ta finaalis teise koha ning temast sai Horvaatiale kõrgeima punktisumma kogunud esindaja alates riigi debüüdist 1993. aastal.

## Karjäär
Aastatel 2011–2016 ja 2018–2022 oli Purišić Horvaatia rokkansambli Manntra kitarrist. 2023. aastal alustas ta soolokarjääri. 21. oktoobril 2023 avaldas Purišić oma debüütsingli "IG Boy". 2023. aasta detsembris, ilmus tema teine ​​singel "Don't Hate Yourself, But Don't Love Yourself Too Much".

## Muusikastiil ja mõjutused

Purišići muusikaliste eeskujude hulka kuuluvad Rammstein, Twenty One Pilots, Electric Callboy, Tonči & Madre Badessat.

Tema muusika hõlmab selliseid stiile nagu *pop-punk*, tekno, *metal' ja *house'.

## Diskograafia
### Stuudioalbumid
*"DMNS & Mosquitoes"

### Singlid
*"IG Boy" (2023)
*"Don't Hate Yourself, But Don't Love Yourself Too Much" (2023)
*"Rim Tim Tagi Dim" (2024)
*"And I" (2024)
*"Biggie Boom Boom" (2024)
Marimo

**Marimo** on Eesti luksusrõivaste bränd, mis tegutseb alates 2010. aastast. Ettevõtte asutaja, loovjuht ja disainer on Mariliis Pikkar. 

Brändi butiik ja ateljee avati 2014. aastal Tallinnas aadressil Müürivahe 17.

Marimo rõivaid iseloomustab klassikaline ja elegantne stiil. Need valmistatakse aeglase moe põhimõtteid järgides ning tootmine toimub Tallinna ateljees tellimuse alusel ja kliendi mõõtude järgi. 

Marimo avaldab oma YouTube’i kanalil videoid kapselgarderoobi loomisest, rõivaste stiliseerimisest ja jätkusuutliku moe põhimõtetest.

2019. ja 2022. aastal sai Marimo Ettevõtluse ja Innovatsiooni Sihtasutuse loomeettevõtjate programmide kaudu toetust ekspordivõimekuse arendamiseks ja arenguplaani elluviimiseks. 2023. aasta seisuga ekspordib Marimo oma tooteid enam kui 20 riiki.

2025. aastal valiti Marimo Eesti loomemajanduse delegatsiooni, mis saatis 21.–25. oktoobril president Alar Karist ja proua Sirje Karist ametlikul visiidil Ameerika Ühendriikidesse.

## Vaata ka
* Eesti moedisain
* Aeglane mood
* Luksusmood

## Viited


## Välislingid
*Marimo Youtube'is
*Marimo koduleht
*Marimo Instagramis
*Telehommik: Mariliis Pikkar räägib Marimo edust Eestis ning välismaal 18.11.2025
*''INNOVATE™ ESTONIA company feature article published in the global INNOVATE® series of InnovationsOfTheWorld.com'' 15.07.2025
*''Baltic Outlook, Marimo – Redefining luxury for modern women, slide 66'' 16.05.2025
*Unistuste pulmad Anne & Stiil. Littorella jumpsuit page 37. 09.2024
*Nad muutsid Eestit: Läbi raske äri Levila 08.2024
*Kaubandus.ee: Marimo asutaja: Esimese hooga tekkisid kliendid USAsse, Kanadasse, Taiwani ja Austraaliasse 23.08.2024
*Delfi Ärileht: Välismaal tuntust koguv Eesti moemaja leidis Austrias viiuldaja abiga tee nooblile turule 09.08.2024
*Kultuuriministeeriumi video intervjuu: Marimo üks juhtivaid ekspordis tegutsevaid ettevõtteid loomemajanduses 04.01.2024
*Swedbank blogi: Vähem on rohkem – Eesti rõivabrändi Marimo näide 21.04.2023
*Eesti Naine | Marimo Fashion House’i looja ja disainer Mariliis Pikkar: kui sa midagi armastad, siis sa ka riskid 21.10.2022
*Ekspordime podcast: Mariliis Pikkar "Kuidas Marimo Fashion 15 riiki moekaupu ekspordib?" 01.12.2021
*Täitsa Pekkis Podcast: Mariliis Pikkar – elegantse brändi taga seisev sihikindel ja raske töö 31.05.2021 
*Vanalinnas asuv Eesti moemaja tuli kriisi mõjul välja ainulaadse kontseptsiooniga Delfi, 28.02.2021 
*Suur lugu – Šokk, kohanemine ja arengud. Eesti tuntud moedisainerid avavad, kuidas nad on kriisi ajal ellu jäänud, Anne & Stiil, 24.02.2021 
*Täispikk lugu! Marimo Fashion: Ajatu Elegants Ajakiri Golf, 13.01.2021 
*Läbimõeldud kümme ehk Marimo uus kapselkollektsioon Portail, 03.09.2020 
*Moedisainer Mariliis Pikkar: praktiliselt iga pruut küsib, kuidas kleiti ka hiljem kanda saaks Edasi.org, 11.07.2019 
*Marimo disainer Mariliis Pikkar räägib presidendiballi silmapaistvatest kleitidest Postimees, 21.02.2019 
*Beebi kõrvalt kohe tööle! Eesti moelooja räägib, kuidas on selline elu võimalik Anne&Stiil, 28.11.2018
Öö (film)

**"Öö"** on 2023. aastal esilinastunud Eesti lühimängufilm. 

## Filmist
Suveöine pulmapidu kisub ootamatult pruutpaari lahku kasvamiseks. Side, mis veel hiljuti tundus nii tugev, langeb kahtluse alla ööl, mil oodatud kooselu pidi algama. Pulmadele eelnenud unistused ja mõtted sellest, mida abielu kummagi jaoks tähendab, ei ole enam see ankur, mis neid antud lubaduse küljes hoiaks. Pulmapidu mereäärses männimetsas pannakse pausile pruudirööviga, mis kujuneb lõbusa tembu asemel vaikust ja kõhklust täis rännakuks. Ühel hetkel röövib pruut hoopis pruudiröövija, püüdes nii oma küsimustele ja sisekahtlustele vastuseid saada.

## Osatäitjad
* Astrid – Ilo-Ann Saarepera
* Tõnis – Reimo Sagor
* Johan – Ingmar Jõela
* Kaspar – Markus Habakukk
ja teised.

## Välislingid
* 
*Andrei Liimets. Võbelev väljakutse täispikkadele mängufilmidele. kultuur.postimees.ee, 20. märts 2024.
* Katharina Kala. Lühike, aga magus?. Sirp, 22. märts 2024.
Future

**Nayvadius DeMun Cash** (sündinud 20. novembril 1983), esinejanimega **Future**, on Ameerika räppar ja laulja. 

Oma *mumble*-stiilis vokaali ja viljaka väljundi poolest tuntud Future'it peetakse automaathäälestatud meloodiate kasutamise pioneeriks *trap*-muusikas. Selle muusikastiili püsiva populaarsuse tõttu peetakse teda üldiselt oma põlvkonna üheks mõjukamaks räppariks.

Georgia osariigis Atlantas sündinud ja üles kasvanud Future sõlmis 2011. aastal salvestuslepingu plaadifirmaga Rocko's A1 Recordings, mis asus varsti pärast seda ühisettevõttesse Epic Records. Tema kaks esimest stuudioalbumit "Pluto" (2012) ja "Honest" (2014) said kriitilise ja kommertsliku edu, luues plaatina sertifikaadiga singlid "Turn On the Lights", "Honest", "Move That Dope" (koos Pharrell Williamsi ja Pusha T'ga) ning "I Won" (koos Kanye Westiga). 

## Muusikastiil
Future’i muusikat on iseloomustatud kui *trap*-muusikat. Future kasutab oma lauludes valdavalt funktsiooni Auto-Tune, nii räppides kui ka koos efektiga lauldes. 2013. aastal kirjutas Pitchfork, et Future "näitab imekombel, et *Auto-Tune* võib endiselt olla huvitav kunstiline tööriist", väites, et ta "leiab tarkvara jaoks palju võimalusi emotsioonide rõhutamiseks ja värvimiseks". LA Times kirjutas 2016. aastal, et "Future'i kõrgelt töödeldud vokaal viitab mehele, kes on uimastite, armastuse või tehnoloogia tõttu ajendatud meeleheitele". GQ väitis 2014. aastal, et tal "on õnnestunud väsinud *Auto-Tune* taaskäivitada ja sellest, midagi täiesti uut teha".

Ameerika räppar T-Pain, kes samuti kasutab seda heliprotsessorit, kritiseeris 2014. aastal Future'i selle ebatavalist kasutamist. Vastuseks ütles Future ühes intervjuus, et "kui ma esimest korda Auto-Tune'i kasutasin, ei kasutanud ma seda kunagi laulmiseks. Ma ei kasutanud seda nii, nagu T-Pain. Kasutasin seda räppimiseks, sest see muudab mu hääle karmimaks. Nüüd tahavad küll aga kõik Auto-Tune'is räppida." Tänu oma muusikastiili püsivale kaasaegsele populaarsusele peetakse teda oma põlvkonna üheks mõjukamaks räppariks.

## Isiklikku
Future'i on ta enda teada seitse last, kellel kõigil on erinevad emad. Lisaks on ta lapsendanud oma tütre ema poja. 2013. aasta oktoobris kihlus Future Ciaraga, kes on ühe tema poja ema, kuid Ciara lõpetas kihluse 2014. aasta augustis Future truudusetuse tõttu. 2016. aastal kaebasid Future'i kohtusse nii Jessica Smith kui ka Ciara. Smith kaebas ta kohtusse elatise maksmata jätmise eest, väites, et nende poeg "kannatab emotsionaalsete ja käitumisprobleemide all, mis tulenevad Future kui isa hooletusse jätmisest". Ciara kaebas ta kohtusse laimu eest. 2016. aasta oktoobris ütles kohtunik, et Future'i Twitteri säutsude jada Ciara peksmise kohta ei olnud seotud 15 miljoni dollariga, mida ta küsis. 2019. aastal esitasid kaks naist Floridast ja Texasest vastavalt isadushagi, väites, et Future oli nende tütre ja poja isa.
2022. aasta Ilmar Raua mälestusturniir

**Ilmar Raua 56. mälestusturniir** oli 2022. aastal Viljandis peetud Ilmar Raua mälestusturniir males.

3.–10. juulini 2022 Viljandis toimunud rahvusvahelise turniiri koosseisus oli maletajaid peamiselt Eestist, aga ka Lätist, Leedust, Hispaaniast, Ukrainast ja Filipiinidelt. Turniiril mängis kaheksa suurmeistrit: Kaido Külaots, Meelis Kanep, Igor Shvyrjov, Tomas Laurušas, Paulius Pultinevičius, Normunds Miezis, Ilmārs Starostīts ja Mikita Majoraŭ.

Turniiri korraldaja oli Toomas Valgemäe, peakohtunik FIDE arbiiter Tarmo Tuul ja kohtunik Gert Elmaste. Turniiril mängiti Šveitsi süsteemis 9 vooru.

## Turniiri lõpptulemus

## Viited
Janet (lennufirma)

**Janet Airlines** on mitteametlik nimetus salajasele lennufirmale, mille all opereerivad USA Õhujõudude teenistuses olevad reisilennukid. Lennufirma peamine ülesanne on transportida kaitseministeeriumi ja sõjaväe töötajaid, tsiviilisikuid ja lepingulisi töötajaid SAPF-i aladele. Lennufirma Janet teenindab peamiselt Nevada testimis- ja koolitusalasid, eriti Area 51 ja Tonopahi testimisala, ning sellel on eraterminal Las Vegase Harry Reidi rahvusvahelises lennujaamas. Janeti lennukid on tavaliselt märgistuseta, välja arvatud punane triip lennuki küljel. Akronüüm Janet tuleb inglise keelest (*Just Another Non-Existent Terminal* või *Joint Air Network for Employee Transportation*). 

## Ajalugu
Janeti esimene lend toimus 1972. aastal Las Vegasest tsooni 51. Lennati Douglas DC-6-ga, mida käitas EG&G. Teine Douglas DC-6 võeti asutusele 1976. aastal ja seda tüüpi lennukit kasutati kuni 1981. aastani. Seejärel võeti järk-järgult kasutusele Boeing 737-200 tüüpi lennukeid ja hiljem lisati lennukiparki õhujõudude T-43 lennukid, mis olid B737-200 modifikatsioonid ja tavalisteks transportlendudeks demilitariseeritud. 

## Tööpõhimõtted
Janeti lennufirma salajase iseloomu tõttu on sellest vähe teada. Praegu opereerib seda USA õhujõudude infrastruktuuri- ja kaitseettevõte Amentum, mis omandas AECOM-i kaitsekontserni. Algul opereeris teenust EG&G, hiljem URS Corporation.

Janeti lendude sihtkohtade koodid on erilised ja nende kohta on vähe teada. Näiteks KTKM ei ole ICAO kood lennujaamale, vaid Tsoon 51-le.

Janeti lennufirma sihtkohad hõlmavad peamiselt sõjalisi sihtkohti, sealhulgas :

- USA, California, Palmdale, USA õhujõudude tootmislendude testimisrajatis (Plang 42);

- Hiina järv, mereväe lennuvälja Hiina järv;

- Edwards, Edwardsi õhujõudude baas;

- Nevada, Tsoon 51 (Groom Lake);

- Las Vegas, Harry Reidi rahvusvaheline lennujaam;

- Tonopah, Tonopahi testimisala.

## Lennukipark
Janeti lennukipark koosneb peamiselt Boeing 737-600 tüüpi lennukitest. Mõned lennukid on varem kuulunud tsiviillennukite rendifirmadele. Enne 737-600 kasutusele võtmist kasutati Boeing 737-200 lennukeid, millest mõned olid endised sõjaväe T-43A (737-200 modifikatsioon) lennukid. 

## Viited
Gåte

**Gåte** on Norra ansambel. Nende stiili on nimetatud progressiivseks folk-rokiks. Nad esindasid Norrat 2024. aasta Eurovisiooni lauluvõistlusel looga "Ulveham".

## Diskograafia
### Stuudioalbumid
*"Jygri" (2002)
*"Iselilja" (2004)
*"Liva" (2006)
*"Svevn" (2018)
*"Nord" (2021)
Puudutus

**Puudutus** (ka **puudutamine**) on keskkonna tajumine naha abil. 

## Kirjeldus
Spetsiaalsed naha retseptorid saadavad ajju signaale, mis võimaldavad tunnetada valgust ja pehmet survet, kuuma ja külma, kehaasendit ja valu. Puudutus on sensoorse närvisüsteemi osa. Närvisüsteem hõlmab lisaks ka nägemis-, kuulmis-, haistmis-, maitse- ja tasakaalumeelt.

Füsioloogias nimetatakse puudutust somatosensoorseks süsteemiks, aju ja keha närvi võrgustikuks, mis tekitab puudutuse (haptiline taju), samuti temperatuuri (termotseptsioon), kehaasendi (propriotseptsioon ehk lihastaju) ja valu (notsitseptsioon) taju.

Somatosensoorsus toimib siis, kui naha või siseelundite mehaanilised ja termotundlikud struktuurid tajuvad füüsilisi mõjutusi, näiteks survet nahale (mehhanotransduktsioon, notsitseptsioon). Nende struktuuride või retseptorite tundlikkus viib perifeersete sensoorsete neuronite aktiveerimiseni, mis edastavad signaale seljaajule. Sensoorset teavet töödeldakse seejärel lokaalselt seljaajus, et juhtida reflekse ning see edastatakse ka ajju, et tajuda teadlikku puudutust ja propriotseptsiooni. 

Ajju suunduvad närvirajad on üles ehitatud nii, et teave füüsilise mõjutaja asukoha kohta säilib. Sel viisil esindavad aju somatosensoorses ajukoores olevad naaberneuronid naha või keha lähedal asuvaid asukohti, luues omapärase kaardi.

## Viited
Gordana Siljanovska-Davkova

**Gordana Siljanovska-Davkova** (makedoonia keeles *Гордана Силјановска-Давкова*; sündinud 11. mail 1953 Ohridis) on Põhja-Makedoonia jurist ja poliitik, aastast 2024 riigi president. 

Aastatel 1992–1994 oli ta Makedoonia Vabariigi portfellita minister. 

Keskkooli lõpetas ta aastal 1973 Skopjes. Aastal 1978 lõpetas ta Skopje ülikooli õigusteaduskonna, kus ta sai samaaegselt ka õigusteaduse magistriks. Doktorikraadi omandas ta Ljubljana ülikoolis.

Ta valiti Skopje ülikooli õigusteaduskonna poliitilise süsteemi dotsendiks (1989), riigiõiguse ja poliitilise süsteemi dotsendiks (1994). Temast sai korraline professor 2004. aastal. 

Ta oli Makedoonia Vabariigi Assamblee põhiseaduskomisjoni liige (1990–1992) ja portfellita minister Branko Crvenkovski esimeses valitsuses (1992–1994). 

Ta on olnud ka Veneetsia komisjoni liige, ÜRO ekspert ja Euroopa Nõukogu sõltumatu kohaliku omavalitsuse rühma asepresident. Ta on sadade teaduslike tööde autor riigiõiguse ja poliitilise süsteemi kohta.

Aastatel 2017–2018 oli ta avaliku elu tegelasena vastu albaania keele laiendamise seaduse vastuvõtmisele. VMRO-DPMNE konverentsil Strugas esitati ta erakonna kandidaadiks 2019. aasta presidendivalimistel. Kampaania ajal lubas ta, et võidu korral algatab teise rahvahääletuse ja taastab riigile vana nime. Valimistel kaotas ta Stevo Pendarovskile. 

24. aprillil ja 8. mail 2024 toimunud presidendivalimistel valiti ta Põhja-Makedoonia presidendiks. Presidendiametisse asus ta 12. mail 2024.

## Viited
Lennuki survesüsteemid

**Lennuki survesüsteemid** on seadmed, mis aitavad hoida kabiinis sobivat õhurõhku ja temperatuuri, kui lennuk lendab kõrgel atmosfääris, kus õhurõhk on väga madal. See süsteem tagab, et reisijad ja meeskond tunneksid end mugavalt ja turvaliselt, hoolimata välistest õhutingimustest.

Survesüsteemid on lennukile vajalikud, et säilitada kabiinis elutähtis õhurõhk ja hapnikutase, eriti kõrgematel lennutasemetel, kus atmosfääri õhurõhk on inimese jaoks liiga madal. Ilma survesüsteemideta kannataksid reisijad ja meeskond hapnikupuuduse all, mis võib viia teadvusekaotuse ja isegi surmani. Lisaks aitavad survesüsteemid reguleerida kabiini temperatuuri ja niiskust, tagades reisijatele ja meeskonnale mugava keskkonna pikemate lendude ajal. Kui survesüsteemi töös esineb lennu ajal probleeme, aktiveeruvad hapnikumaskid, mis tagavad inimeste ohutuse kuni olukorra lahendamiseni või lennuki madalamale lennutasemele jõudmisele.

### Survesüsteemide areng lennunduses
Survesüsteemide areng lennunduses on oluline reisijate ja meeskonna ohutuse ning mugavuse tagamiseks kõrgel lendavates lennukites. 1920. ja 1930. aastatel loodud survesüsteemid kasutasid lennuki kabiini õhu pumpamiseks kompressoreid. Cliff Garrett, Garrett AiResearchi asutaja, leiutas 1930. aastatel B-29 Superfortressi jaoks maailma esimese survesüsteemi, mis sai tänapäevaste lennukite survesüsteemide aluseks. 1946. aastal võeti esimest korda kasutusele kommertslennukite survesüsteemi Boeing 307 Stratolineris, mis võimaldas reisijatel lennata mugavalt 20 000 jala kõrgusel​​​​.

### Survesüsteemi tööpõhimõtted
Survesüsteemi tööpõhimõte seisneb selles, et konditsioneeritud õhk pumbatakse lennuki kabiini. See õhk tuleb lennuki mootorite kompressoritest ja suunatakse läbi esmase soojusvaheti, seejärel läbib õhk turbiini ja kompressorid, teised soojusvahetid ning kontrollventiilid, mis jahutavad õhu ja reguleerivad selle rõhku ning temperatuuri. Seejärel suunatakse õhk kabiini, et seda survestada ja reguleerida temperatuuri. Üleliigne õhk lastakse välja läbi väljalaskeklapi, mis reguleerib kabiini rõhku. Lennuki kabiini survesüsteem aitab luua vajaliku rõhu, et reisijad ja meeskond saaksid hingata mugavalt isegi 36 000 jala kõrgusel​​​​. 

### Survesüsteemidele kehtestatud reeglid ja nõuded
Lennundusorganisatsioonid, nagu Rahvusvaheline Tsiviillennunduse Organisatsioon (ICAO) ja Euroopa Lennundusohutusamet (EASA), on kehtestanud reisijate ja meeskonna ohutuse tagamiseks survesüsteemidele ranged nõuded. Need regulatsioonid hõlmavad süsteemide disaini, hooldust ja operatiivseid protseduure, tagades, et lennuki kabiini rõhk ei ületa teatud piire ja et survesüsteemid töötaksid korrektselt igas lennufaasis. 

## Viited
Johnny Logan

**Seán Patrick Michael Sherrard** (sündinud 13. mail 1954), tuntud ka kui **Johnny Logan**, on Iiri laulja, laulukirjutaja ja muusik. 

Ta võitis Eurovisiooni lauluvõistluse 1980. aastal lauluga "What's Another Year" ja teist korda 1987. aastal lauluga "Hold Me Now".

## Diskograafia
### Albumid
**In London* (1979)
**What's Another Year* (1980)
**Straight from the Heart* (1985)
**Hold Me Now* (1987)
**Mention My Name* (1989)
**Endless Emotion* (1992)
**Reach Out* (1996)
**Love is All* (1999)
**Reach for Me* (2001)
**Save This Christmas for Me* (2001)
**We All Need Love* (2003)
**The Irish Connection* (2007)
**Irishman in America* (2008)
**Nature of Love* (2010)
**The Irish Connection 2* (2012)
**It Is What It Is* (2017)
Kreeka president

**Kreeka president** (kreeka *Πρόεδρος της Ελληνικής Δημοκρατίας*) on Kreeka riigipea.

Presidendi valib Kreeka parlament, presidendi roll on alates 1986. aasta konstitutsioonireformist tseremoniaalne.

Kreeka presidendi ametiaja pikkus on 5 aastat. Sama isik saab olla president kuni 2 ametiaega järjest.
Ameerika Ühendriikide naiste jäähokikoondis

**USA naiste jäähokikoondist** juhib USA Hockey. USA on olnud rahvusvahelises mängus üks edukamaid naiste jäähokikoondisi, olles võitnud medaleid igal suurturniiril.

1998. aastal nimetati naiste olümpiahokikoondis USOC aasta meeskonnaks. 2015. aasta aprillis nimetati naiste jäähokikoondis USOC kuu meeskonnaks.

15. märtsil 2017 teatasid USA naiste jäähokikoondise mängijad, et nad boikoteerivad 2017. aasta maailmameistrivõistlusi naiste jäähoki ebavõrdse toetuse ja tingimuste tõttu, kui USA Hockey ei tee järeleandmisi. Meeskonna liikmed, sealhulgas kapten Meghan Duggan, tegid avalikke avaldusi naishokimängijate kehva palga ja tingimuste kohta. Mängijaid toetasid avalikult NBA, WNBA, MLB ja NHLPA mängijate ühendused. 28. märtsil 2017 nõustusid mängijad mängima MM-il pärast seda, kui USA Hockeyga sõlmiti kokkulepe mängijate palga tõstmiseks ja naiste arengu toetamiseks.

## Saavutused

### Olümpiamängudel

### Maailmameistrivõistlustel

## Välislingid
*USA koondise ametlik veebileht
*USA koondis IIHF-i veebilehel
Puudutus (film)

**"Puudutus"** on 2023. aasta novembris esilinastunud Eesti lühimängufilm. 

## Filmist
Lühimängufilm jälgib delikaatselt 25-aastast Annat, kes peab hüvasti jätma ootamatult autoõnnetuses hukkunud emaga. Ta soovib oma õigeusklikku ema kommete kohaselt viimsele teekonnale saata, kuid satub vastamisi matusebüroo reeglitega, mis ei luba Annal lahkunud ema ise riietada. See tekitab konflikti matusebüroo töötaja Mariaga, kes selles loos esindab surma ja leinaga seotud varjatud hirme sügaval emotsionaalsel tasandil. Filmis tõstetakse üles mitu teemat, olgu selleks integratsioon, lein või tänapäeva matusetalituse kombed.

## Osatäitjad
* Martina Georgina
* Mari Abel
* Meelis Rämmeld
* Lauri Lagle

## Esilinastused, festivalid
* festivalil: 09.11.2023, PÖFF – Pimedate Ööde filmifestival Shorts, Tallinn; võistlusprogramm 3
* nominatsioon, EFTA - Eesti filmi- ja teleauhinnad 2024; lühifilmi kategoorias  
 
## Viited


## Välislingid
* 
* 
*Andrei Liimets. Võbelev väljakutse täispikkadele mängufilmidele. kultuur.postimees.ee, 20. märts 2024.
* Katharina Kala. Lühike, aga magus?. Sirp, 22. märts 2024.
Halõna Kruk

**Halõna Kruk** (ukraina keeles Гали́на Григо́рівна Крук; sündinud 30. novembril 1974 Lvivis) on Ukraina kirjandusteadlane, tõlkija ja luuletaja.

Kruk on ukraina kirjanduse dotsent (kaasprofessor) Ivan Franko ülikoolis Lvivis, kus õppis ka ise ning kaitses 2001. aastal doktoriväitekirja ukraina kirjanduse alal. Tema eriala on Euroopa ja Ukraina barokk-kirjandus.

2024. aasta seisuga on ta avaldanud kuus luulekogu, samuti laste- ja noorteraamatuid. Tema teoseid on tõlgitud rohkem kui 20 keelde, eesti keelde on tema luulet tõlkinud Anna Verschik ning Maarja Kangro. Kruki luuletuse "Inimkonna ajalugu" tõlke eest pälvis Kangro 2023. aastal August Sanga nimelise luuletõlke auhinna.

Tõlkija Maarja Kangro on öelnud Kruki luule kohta: "Halõna Kruki tekstid ei lase alati kergesti ligi ega ole hetkega mõistetavad. Ta on terane märkaja, kelle luuletustes on huvitavaid kujundinihkeid ja mõtteliuglemisi, iseäranis võluv on aga see, et lugeja tajub: need tekstid on saanud alguse vahetust suhestumisest maailmaga. Halõna kirjutab siis, kui on vaja."

## Liikmesus organisatsioonides
Halõna Kruk oli 2017-2019 Ukraina PENi asepresident.

## Tunnustus
1997. aastal pälvis Kruk Bohdan-Ihor Antonõtši kirjandusauhinna "Elu tervitus" ("Привітання життя"), kirjandusauhinna Hranoslov ja kirjastuse Smoloskõp kirjandusauhinna. 2003. aastal võitis ta rahvusvahelise lasteraamatute konkursi Step by Step. Kahel korral (2003 ja 2010) on talle antud Poola kultuuriministeeriumi stipendium Gaude Polonia, ühel korral Krakówi stipendium Homines Urbani. 2021. aastal anti Krukile BookForumi parima raamatu auhind. 2023. aastal pälvis ta rahvusvahelise Sundar Ramaswamy tõlkeauhinna, mida annab välja kirjastus Arrowsmith Press.

## Luulekogud
* "Мандри у пошуках дому" ("Reisid koduotsinguil") Львів: Каменяр, 1997
* "Сліди на піску" ("Jäljed liival") Київ: Гранослов, 1997
* "Обличчя поза світлиною" ("Nägu foto taga") Київ: Факт, 2005
* "Спів/існування" ("Koos(mitte)olemine") Львів: Піраміда, 2013
* "Доросла" ("Täiskasvanu") Львів: Видавництво Старого Лева», 2017
* "Хто завгодно, тільки не я" ("Kes iganes, ainult mitte mina"), 2021

## Viited

## Välislingid
* Intervjuu: Maarja Kangro, ["Ukraina luuletaja Halõna Kruk: "Olen rõõmutunde täielikult kaotanud – mitte miski ei tee mind õnnelikuks"", Eesti Ekspress, 06.05.2024
* Maarja Kangro, https://www.sirp.ee/s1-artiklid/c7-kirjandus/inimkonna-ajalugu-on-ka-inimkonna-ajalugu/ ""Inimkonna ajalugu" on ka inimkonna ajalugu", Sirp, 06.10.2023, kõne August Sanga luuletõlkeauhinna puhul 30.09.2023
* Kaks Halõna Kruki luuletust eesti tõlkes, Looming 3/2022
* "Halyna Krouk", Poetry International, 2022
* "Halyna Kruk/Ukraine", Meridian Poltava, 2018
* "Halyna Kruk", Lvivi ülikooli filoloogiateaduskond
Suur rõõneskarp

**Suur rõõneskarp** (*Tridacna gigas*) on liik karpe perekonnast rõõneskarp.

Nad on praegu elavaist kõige suuremaks kasvavad karbid – koja läbimõõduga kuni 120 cm ja kaaluga kuni 200 kg, elades üle 100 aasta vanuseks.

Nad elavad korallrahudel India ookeanis ja Vaikse ookeani lõunaosas. 

Suure rõõneskarbi arvukus on tugevasti vähenemas.
2024. aasta jäähoki maailmameistrivõistlused

**2024. aasta jäähoki maailmameistrivõistlusi** võõrustas 2024. aasta 10.–26. maini Tšehhi. Selline otsus tehti Rahvusvahelise Jäähokiföderatsiooni (IIHF) aastakongressil 2019. aasta MM-i ajal Slovakkias pärast seda, kui Venemaa, Rootsi ja Tšehhi liidud leppisid kokku 2023.–2025. aasta MM-turniiride jagamises. Ametlikult teatas IIHF sellest 12. septembril 2020 koroonapandeemia tõttu hilinemisega. Tšehhi võõrustas MM-i viimati 2015. aastal. 

Nagu 2023. aastal, ei lubatud Venemaa ja Valgevene meeskondadele  osaleda, kuna IIHF on nende tegevuse peatanud Venemaa sissetungi tõttu Ukrainasse.

## Võistlusareenid

## Osalejad
Põhigruppi kuulus 16 meeskonda, mis oli jagatud kahte alagruppi (IIHF 2022. aasta edetabel sulgudes):

## Alagrupiturniir
### A-alagrupp

 
Allikas: IIHF

### B-alagrupp

Allikas: IIHF 

## Väljalangemismängud
2024. aasta maailmameistrivõistluste play-off'i ring peeti 23.–26. maini 2024. Iga alagrupi neli paremat pääsesid play-off ringi. Veerandfinalistid jagati paaridesse vastavalt nende positsioonidele alagruppides: iga eelringi alagrupi esikoha võistkond mängis teise grupi neljanda koha võistkonnaga, teise koha meeskond aga teise grupi kolmanda koha meeskonnaga (1A-4B, 2A-3B, 1B-4A, 2B-3A.).

Allikas: IIHF

### Veerandfinaalid
----

----

----

----

### Poolfinaalid
----

----

### 3. koha mäng
----

### Finaal
----

### Lõplik paremusjärjestus
Eelringis viiendaks jäänud meeskonnad said asetuse üheksanda ja kümnenda, kuuenda koha saavutanud võistkonnad 11. ja 12. koha jne.

Allikas: IIHF
* VL = võidud pärast lisaaega või penaltiseeriat, KL = kaotused pärast lisaaega või penaltiseeriat.

## Medalivõitjad

## Statistika

### Resultatiivsemad mängijad

Allikas: IIHF

### Parimad väravavahid
Sellesse nimekirja on kantud vaid tõrjeprotsentide põhjal viis paremat väravavahti, kes on mänginud vähemalt 40% oma meeskonna mänguminutitest.

 

Allikas: IIHF

## Auhinnad

* Parim väravavaht:  Lukáš Dostál
* Parim kaitsja:  Roman Josi
* Parim ründaja:  Kevin Fiala
Allikas:IIHF

;Turniiri sümboolne koosseis 
* Väravavaht:  Lukáš Dostál 
* Kaitsjad:  Roman Josi /  Erik Karlsson 
* Ründajad:  Kevin Fiala /  Dylan Cozens /  Roman Červenka 
* Väärtuslikum mängija:  Kevin Fiala 
Allikas:IIHF

## Välislingid
 
*Koduleht